open-index/open-wikipedia-markdown huggingface dataset:
Hanna Ljungberg

**Hanna Carolina Ljungberg** (født 8. januar 1979) er en svensk tidligere fotballspiller som spilte for Umeå IK. Hanna Ljungberg var spiss.

Ljungberg er født og oppvokst i Umeå, men for å spille fotball på høyt nivå måtte hun til nabobyen Skellefteå, der Sunnanå BK tilhørte midtsjiktet i Damallsvenskan. Ljungberg var delaktig i at laget hevet seg til rett under medaljestriden i de fire årene hun spilte der. Under tiden i Sunnanå fikk hun også tillit på landslaget, og hun debuterte i en landskamp mot Spania i 1996. Da Umeå IK rykket opp for annen gang i 1998, og denne gangen satset på å bli det beste laget i Damallsvenskan, forlot Ljungberg Sunnanå, som rykket ned sesongen etter, til fordel for laget fra hjembyen.

I Umeå kom Ljungberg til rette som en av verdens beste spisser. Hun var instrumentell i forvandlingen av Umeå IK til et av verdens beste lag. Hennes spisskvaliteter var svært høye, noe man kan se i og med at hun scoret 196 mål på de 227 kampene hun spilte for klubben (et snitt på 0,86 mål per kamp). Toppåret var muligens 2002/2003 da hun ble toppscorer og årets spiller i Damallsvenskan, toppscorer og vinner av UEFA Women's Cup, og vesentlig i å få landslaget til finalen i VM. 

Ljungbergs kvaliteter var så store at den italienske Serie A-klubben Perugia Calcio (herrelaget) alvorlig vurderte å få henne til å spille der. Saken ble avsluttet før FIFA rakk å presisere at fotball måtte fortsette å være kjønnsdelt. 

Ljungbergs viktighet for landslaget kan heller ikke underdrives. Da hun spilte i VM i 1999, var hun en viktig spiller, og rakk å score to mål mot Australia før hun i kampen mot Ghana fikk en korsbåndskade. Ljungberg måtte ta en pause, og Sverige gikk ut i kvartfinalen, den første kampen uten henne, mot da regjerende verdensmester Norge. Ljungberg var for den saks skyld forfulgt av skader. I 2004 gikk mesteparten av sesongen på grunn av en ny korsbåndskade, hun fikk hjernrystelse i 2006 og hun måtte trekke seg fra OL i Beijing som følge av en lårskade.

Ljungbergs eventyrlige karriere tok slutt ironisk nok der den begynte. I et bortemøte mot Sunnanå den 5. juli røk Ljungbergs korsbånd delvis av. Det viste seg å være så alvorlig at Ljungberg den 20. august 2009 meldte at hun sluttet med aktiv fotball. Den 3. september samme år annonserte hun at hun kom til å fortsette som assistenttrener med vekt på det offensive spillet.

## Referanser


## Eksterne lenker
*
Richard Limo

**Richard Limo** (født 18. november 1980) er en kenyansk friidrettsutøver (mellomdistanseløper).

Limo var med i OL 2000 i Sydney og ble nr. 10 på 5000 meter. Denne plasseringen forbedret han ettertrykkelig under VM i Edmonton 2001, der han vant gull på 5000 meter. Etter dette mesterskapet har ikke Limo konkurrert i internasjonale mesterskap på bane, men hovedsakelig deltatt i terrengløp.

## Personlige rekorder
* 3000 meter – 7.32,23
* 5000 meter – 12.56,72
* 10 000 meter – 26.50,20

## Referanser


## Eksterne lenker
*
Tariku Bekele

**Tariku Bekele** (født 28. februar 1987) er en etiopisk friidrettsutøver som konkurrerer i mellomdistanseløp. Han er en yngre bror av Kenenisa Bekele.

Bekeles gjennombrudd kom i VM for ungdom i 2003 der han ble nummer to på 3000 meter. Året etter deltok han i junior-VM og ble nummer tre på 5000 meter. Han deltok også i VM 2005 i Helsingfors der han gikk til finalen på 5000 meter og kom på sjuendeplass. I 2006 ble han juniorverdensmester på 5000 meter, og samme år vant han gull på 3000 meter ved IAAF World Athletics Final. I 2007 deltok han i VM i Osaka, der han ble nummer fem på 5000 meter. 

2008-sesongen innledet han med å ta gull på 3000 meter under innendørs-VM i Valencia. 

Under Sommer-OL 2012 i London tok Bekele bronse på herrenes 10.000&nbsp;meter.

## Referanser


## Eksterne lenker
*
Akribe Forlag

**Akribe AS** var et spesialforlag med i hovedsak faglitteratur og elektroniske produkter rettet mot sykepleie og helse- og sosialfag. Forlaget utviklet blant annet det elektroniske prosedyreverket PPS (Praktiske Prosedyrer i Sykepleietjenesten).

Forlaget ble startet i 1999 av forlagssjef Marit Landsem Berntsen. I 2001 gikk Norsk Sykepleierforbund inn som eier. I 2004 ble forlaget etablert som aksjeselskapet Akribe AS.

I mars 2012 ble forlaget solgt til Cappelen Damm og inngikk der i Cappelen Damm Akademisk hvor den nå er en imprint.

## Referanser


## Eksterne lenker
*Akribes nettsider [arkivert]
Susana Feitor

**Susana Paula de Jesus Feitor** (født 28. januar 1975) er en portugisisk friidrettsutøver (kappgjenger).

Feitor vant 5 km kappgang i junior-VM allerede i 1990. Som senior tok det flere år før hun oppnådde en medalje, først under EM 1998 fikk hun bronse på 10 km. Sju år senere fikk hun en ny bronsemedalje, denne gangen på 20 km under VM 2005 i Helsingfors. 

Feitors personlige rekord på 20 km kappgang er fra 2001 og lyder på 1:27.55.

## Referanser


## Eksterne lenker
*
PPS

**PPS** kan være en forkortelse for:

*PPS – «post post scriptum», se Postskriptum
*PPS - Praktiske Prosedyrer i Sykepleietjenesten
*PPS 43 - "Pistolet-Pulemjot Sudajeva", en sovjetisk maskinpistol
*Det sosialistiske politiske partiet PPS (Polska Partia Socjalistyczna) i Polen, se Polska Zjednoczona Partia Robotnicza.
Morfogen

Et **morfogen** er et stoff som angir hvor i et vev ulike celletyper skal være. Det sprer seg fra et spesielt punkt i vevet og det dannes en gradient av stoffet. Stoffet har ulik påvirkning på cellene i vevet avhengig av konsentrasjon. Så ved en viss høy konsentrasjon vil cellene endres på én måte, og ved en lavere konsentrasjon vil de endres på en annen måte, og få en annen skjebne. Altså, ulike konsentrasjoner av morfogenet slår på uttrykkingen av forskjellige gener, og gennettverk i cellene. Et eksempel på hvordan et morfogen virker er hvordan proteinet Sonic Hedgehog virker på hånden i fosterutviklingen. Proteinet blir skilt ut fra vevet som skal bli til lillefingeren, og det er høyest konsentrasjon der. Konsentrasjonen av stoffet blir svakere, og ved en lavere konsentrasjon lenger inn i vevet vil cellene danne det som kommer til å bli ringfingeren, ved en enda lavere konsentrasjon, lenger unna, får vi langfingeren, og så videre.

Et morfogen er et viktig begrep innen evolusjonær utviklingsbiologi.

## Referanser
MS «Tonjer» (1953)

**MS «Tonjer»** var i perioden 1953–1969 et lokalrutebåt tilhørende Haugesund Dampskibsselskab, Haugesund.

## MS «Tonjer»
* **November 1953**: Levert fra AS Stord, Leirvik på Stord (byggenr. 22) som lokalrutebåt  **«Tonjer»** til Haugesund Dampskibsselskab, Haugesund. Satt i rute Haugesund-Kopervik-Stavanger, hvor den avløste Haugesund Damp's eldre lokalrutebåt «Landanes».
* **1955**: Forlenget ved Haugesund Mek. Verksted AS, Haugesund.  Brt:341
* **20. juli 1960**: «Tonjer» lå ved kai i Bergen da den ble pårent av Bergenskes hurtigruteskip «Nordlys».
* **26. desember 1960**: «Tonjer» lå ved kai i Stavanger da den ble pårent av Bergenskes godsruteskip MS «Corvus». «Tonjer» fikk skader og en mindre lekkasje, men ble raskt reparert.
* **mai 1964**: Ruten på Stavanger overtatt av HDS' nybygde ferge «Tre Måker». «Tonjer» ble i stedet satt inn i ruten Haugesund-Bergen ytre led sammen med selskapets lokalrutebåt «Stolmen». Også her avløste «Tonjer» «Landanes». Ruten var Haugesund-Espevær-Grutle-Lykling-Finnås-Alvsvåg-Mælandsvågen-Hiskjo-Melingsvåg-Øklandsvåg-Urangsvåg-Brandasund-Salthella-Stolmen-Møkster-Bakkasund-Bergen. På nordgående overnattet båten i Urangsvåg og var fremme i Bergen kl.09.30. Dette var en svært værhard rute. Den ble sjelden innstilt over det værharde havstykket Slettå like nord for Haugesund, men i sterk kuling gikk «Tonjer» ikke vest for Hiskjo, men gikk i stedet inn Bømlafjorden og Nyleien nordover.
* **juni 1968**: Opplagt i Haugesund som reservebåt. Som reservebåt avløste «Tonjer» «Landanes» for tredje gang slik at denne nå kunne selges. Den kraftigere «Stolmen» fortsatte i ruten alene. Hardanger Sunnhordlandske Dampskipsselskap vurderte på denne tiden å kjøpe «Tonjer» for bruk i ruten Bergen-Sunnhordland, men dette ble ikke noe av.

## Etterhistorie
* **Desember 1969**: Solgt til Maregiglio de Navigazione S.r.l. / v. Giuseppe Rum, Leghorn, Italia for usd.75 000.
* **15. januar 1970**: Overtatt i Haugesund. Omdøpt «Giglio Espresso».
* **19??**: Sank på grunt vann nær Napoli.
* **1999**: Brakt flott og opphugget på stedet.

## Se også
* Haugesund Dampskibsselskab

## Kilder
* «Våre Motorskip»  Leif M. Bjørklund & E.H. Kongshavn  1999
* Artikkel om Haugesund Damp av Dag Bakka jr. i bladet «Skipet» 2.1989
* Temahefte for Havnedagene i Haugesund  1998 av Leif M. Bjørklund, Stein Erik Dagsland og Alf Johan Kristiansen.
* «Fjordabåten»  Dag Bakka jr.  1994
* «Fjordabåtene»  Jone Laugaland  2005
* Trygve Eriksen jr.'s arkiv

## Eksterne lenker
* 
*
Ari Hjelm

**Ari-Juhani Hjelm** (født 24. februar 1962 i Tammerfors) er en finsk fotballtrener og tidligere fotballspiller. Han er den nåværende hovedtreneren for Tampere United i Veikkausliiga. 

I sin karriere som spiller var Hjelm spiss. Han spilte for den tyske Bundesliga-klubben Stuttgarter Kickers i 1988-1989. Klubben rykket ned og Hjelm spilte der også i 1989-1990-sesongen.
## Referanser


## Eksterne lenker
*
10. etappe av Vuelta a España 2009

## Klatre- og spurtpoeng
### 1. klatring (Alto de la Cresta del Gallo)
Etter 157,9 km

### Målgang (Murcia)

Etter 171,2km

## Manglende ryttere
* **23**  José Antonio López (ACA) brøt.
* **185**  Thomas Rohregger (MRM) startet ikke.
## Referanser


## Eksterne lenker
*  Etappeside  på lavuelta.com 
*  Etappeside  på lavuelta.com 
*  Etappeside  på lavuelta.com
Chelsea Johnson

**Chelsea Johnson** (født 20. desember 1983 i Atascadero, California) er en amerikansk friidrettsutøver som konkurrerer i stavsprang. Hun er datter av Jan Johnson, som tok bronsemedalje i stavsprang under OL 1972 i München.

Chelsea Johnsons første internasjonale mesterskap var VM 2009 i Berlin, der hun tok sølvmedaljen med et hopp på 4,65. Hun ble bare slått av polske Anna Rogowska, som hoppet 4,75.

## Personlig rekord
* 4,73 meter

## Referanser


## Eksterne lenker
*
Benedicte Schilbred Fasmer

**Benedicte Schilbred Fasmer** (født 1965) er en norsk siviløkonom og tidligere konsernsjef i Sparebank1 SR-Bank, styreleder i Fremtind Forsikring ASA, i tillegg til andre selskaper i Sparebank1 Alliansen. Hun var frem til 2019  i konsernledelsen i DNB som konserndirektør for bedriftsmarkedet like etter at hun i 2014 ble sjef for DNBs virksomhet på Vestlandet. Hun kom da fra stillingen som Head of Corporate Affairs og Investors i Argentum Asset Management. Hun har tidligere blant annet vært konserndirektør for Kapitalmarked i Sparebanken Vest, hvor hun begynte i 2007.

Fasmer ble i 2020 utnevnt som medlem av FACTI-panelet (UN High Panel on Financial Accountability, Transparency and Integrity) med mandat til å anbefale tiltak for å finansiere FNs bærekraftsmål gjennom tiltak for å forhindre korrupsjon og skatteundragelser. 

Fasmer er utdannet siviløkonom fra Norges handelshøyskole. Hun har erfaring fra shipping og banknæring, og matvareindustrien som direktør for finans og investor relations in Rieber & Søn ASA. Hun har også ti års erfaring fra  hos Citibank International/ Citigroup, Paal Wilson Mangement og Pareto Securities. 

Fasmer har over tyve års styreerfaring, Tidligere verv inkluderer bl.a. Hovedstyret i Norges Bank, oppdrag med å etablere Eksportkreditt Norge, kontrollkomiteen til Storebrand Bank. Hun har også vært nestleder i styret i Vesta Forsikring og styremedlem i Fana Sparebank og Sevan Drilling. Hun var i styret på Oslo Børs VPS Holding og Oslo Børs i tolv år frem til 2017, hvorav de siste fire årene som styreleder, og i juni 2014 gikk hun inn som styremedlem i Norwegian Air Shuttle, et verv hun fratrådte da hun i september ble banksjef i DNB. Hun var medlem av ressursgruppen Finans i Bergen Næringsråd, som hun  også har ledet. 

I 2005 fikk hun Sunnivaprisen av Bergen Næringsråd. I 2012 fikk hun Gabrielsen Prisen for beste kvinnelige styrelederkandidat til store foretak, noterte eller unoterte.

I 2024 ble hun ansatt som konsernsjef i Telenor med tiltredelse 1. desember 2024. 

## Referanser
David Oliver

**David Oliver** (født 1982) er en amerikansk friidrettsutøver (hekkeløper). Hans personlige rekord på 110 meter hekk er 12,89 og stammer fra et løp i Paris 16. juli 2010.

Oliver deltok i Friidrett under Sommer-OL 2008 der han tok bronse på tiden 13,18. Senere det året løp han distansen nok en gang under 13 blank da han fikk notert tiden 12,99 i Zürich. 
Hans personlige rekord innendørs er 7,37, satt i 2011.

## Referanser


## Eksterne lenker
* 
* Fakta på USATFs nettsted
Deon Hemmings

**Deon Hemmings** (født 1968) er en jamaicansk tidligere friidrettsutøver som tilhørte verdenseliten på 400 meter hekk i slutten av 1990-årene og begynnelsen av 2000-årene.

Hemmings største bragd er det olympiske gullet på 400 meter hekk fra OL 1996. Den største favoritten var den regjerende verdensmesteren og verdensrekordinnehaveren Kim Batten. Hemmings vant foran Batton på ny olympisk rekord, 52,82. Hemmings greide ikke å følge opp prestasjonen under OL 2000 da Irina Privalova vant gull foran Hemmings. Det ble derimot gull på 4 x 400 meter etter at USA, som først ble tildelt gullmedaljene, ble diskvalifisert på grunn av Marion Jones’ dopingmisbruk. 

I tillegg til gullet i Atlanta vant Hemmings fire VM-medaljer. 

## Referanser


## Eksterne lenker
*
Germaine Mason

**Germaine Mason** (født 20. januar 1983 i Kingston, død 20. april 2017 i Jamaica) var en Jamaica-født friidrettsutøver som fra 2006 til sin død konkurrerte for Storbritannia i høydehopp.

Masons gjennombrudd kom under junior-VM 2000 der han fikk sølv. Han deltok i sitt første seniormesterskap i VM 2003 i Paris, der han ble nummer fem. Samme år hadde han ny personlig rekord med et hopp på 2,34. I 2004 tok han bronse i innendørs-VM i Budapest, hans første medalje i et internasjonalt seniormesterskap.

Under OL 2008 i Beijing tangerte han sin personlige rekord på 2,34, og tok med det sølvmedaljen, bare slått av russiske Andrej Silnov.

## Referanser


## Eksterne lenker
*
Cargolink

**Cargolink AS** var et norsk jernbaneselskap etablert av billogistikkselskapet Autolink i 2008 med hovedkontor i Drammen. Selskapet fikk tillatelse til å frakte gods på det norske jernbanenettet 17. september 2008. Cargolink ble opprinnelig opprettet for å stå for kjøringen av morselskapets biltog etter at Autolink brøt med Ofotbanen AS. Cargolink hadde om lag 90 ansatte og omsetning i 2012 var på ca. 150 millioner. Hovedkontoret lå på Ulven i Oslo.

12. februar 2016 kunngjorde styret i Cargolink at selskapet var vedtatt avviklet på grunn av manglende positive økonomiske resultater, og at 70 ansatte mistet jobben.

## Transportnett
Selskapet kjørte på strekninger mellom Oslo og Bergen,Trondheim, Stavanger, Åndalsnes og Bodø. I tillegg drev Cargolink gruvetogstrafikken for Rana Gruber på en strekning mellom Mo i Rana og Ørtfjell. 

## Tjenester
Cargolink tilbød godstransport i containere og sjøcontainere i størrelse fra 20 til 45 fot, vekselbeholdere, semitrailere, samtidig konvensjonell vognlast på enkelte terminaler.
Selskapet virket på terminaler i Oslo, Bergen,Trondheim, Åndalsnes og Narvik og leverte tjenester som skifting, lasting og lossing.

## Lokomotivflåte
* 8 TRAXX elektriske lokomotiver (innleid fra Railpool)
* 3 CD 66 diesellokomotiver (innleid)
* 1 Gravita 10 BB skiftelokomotiv
* 5 Z71 skiftelokomotiver

## Referanser


## Eksterne lenker
* 
* Firmaets nettsted
Direkte-USB

**Direkte-USB** er en USB-minnepinne eller en ekstern USB-harddisk som inneholder en komplett operativsystem som kan bli oppstartet. En direkte-USB er nært knyttet til direkte-CD-er, men en USB har noen ganger muligheten til å lagre innstillingene og permanent installere programvarepakker tilbake på USB-enheten.
Katrineholm (Gävle kommune)

**Katrineholm** er et lite sted i Hamrånge distrikt i den svenske kommunen Gävle i Gävleborgs län.

Katrineholm ligger ca. 25&nbsp;km fra byen Gävle, ikke langt fra innsjøen Hamrångefjärden. Gamle E4 passerte her før, nå vei 583. Katrineholm ligger i landskapet Gästrikland.

## Referanser


## Eksterne lenker
* hamrange.se: Marianna Lundqvist. Byar – Historia – Katrineholm – Hamrångebygden. ''Katrineholm''
Historikk over verdensmesterskapsrekorder på 200 m

Dette er en liste over utviklingen av mesterskapsrekorder for **[[200 meter]]** ved verdensmesterskapene i friidrett utendørs.

## Menn

## Kvinner

## Referanser
Geir Christensen (politiker)

**Geir Christensen** (født 1952) er en politiker som sitter i kommunestyret på Nesodden for Rødt, i perioden 2011-2015. Han var også 1. kandidat i Akershus ved stortingsvalget 2009.

## Bakgrunn
Geir Christensen er oppvokst i Nordfjord og Oslo. Han er utdannet som kontaktledningsmontør/E-verksmontør gruppe A, og han har arbeida i Jernbaneverket siden 1977. Christensen har lenge vært aktiv i fagbevegelsen.

## Politisk karriere
Christensen var sentralstyremedlem i Yrkesskolenes og lærlingenes interesseorganisasjon fra 1974 til 1976. Han har hatt flere faglige tillitsverv, bl.a. leder i Elektropersonalets forening, Oslo, fra 1984 til 1986, og han var medlem av landsstyret og arbeidsutvalget i Rød Valgallianse fra 1991 til 1997. Han har også vært leder i Akershus RV/Rødt Akershus, i periodene 1997-2004 og 2005-2009. Han har vært representant for Rødt i kommunestyret og formannskapet på Nesodden siden 2007, frem til 2011 også medlem av formannskapet.

Våren 2025 meldte Christensen overgang fra Rødt til Fred og Rettferdighet. 1. juni ble han nevnt som mulig listetopp etter at Glenn Diesen trakk seg.

## Publikasjoner
* I Rødt/Røde Fane: 
** Om privatisering: *Privatisering - med staten i ryggen!*
** Om boligpolitikk: *Fra en menneskerett å bo – til en kapitalistrett å flå*
* Christensen redigerte også Elektropersonalets avis *«I Støtet»* i ca. 10 år. 
* Han har også vært en aktiv leserbrevskribent i Akershus-avisene i mange år.

## Referanser


## Eksterne lenker
* Christensens blogg
Jenny Kallur

**Jenny Margareta Kallur** (født 16. februar 1981 i Huntington, New York i USA) er en svensk hekkeløper.

Jenny Kallur er tvillingsøster til Susanna Kallur og datter til ishockeyspilleren Anders Kallur. Faren spilte i NHL for New York Islanders, og Jenny Kallur ble født i USA og har dobbelt statsborgerskap. Hun er oppvokst og bosatt i Falun.

På grunn av skadeproblemer besluttet Jenny Kallur i mai 2011 å avslutte friidrettskarrieren.

## Personlige rekorder
* 100 m – 11,43 (Göteborg, 5. september 2004)
* 200 m – 23,26 (Göteborg, 4. september 2004)
* 100 m hekk – 12,85 (Helsingfors, 10. august 2005)
* 60 m – 7,28 (Göteborg, 3. februar 2005)
* 60 m hekk – 7,92 (Madrid, 5. mars 2005)

## Referanser


## Eksterne lenker
* 
*
Marek Plawgo

**Marek Plawgo** (født 25. februar 1981 i Ruda Śląska) er en polsk friidrettsutøver som konkurrerer på 400 meter hekk.

Under OL 2004 kom han på sjetteplass. Plawgo tok sølv i EM 2006 i Göteborg. Han satte ny personlig rekord og polsk rekord med sitt bronseløp under VM 2007 i Osaka med tiden 48,12. Han var også med på det polske stafettlaget som tok bronse på 4 x 400 meter i samme mesterskap.

Han deltok under OL 2008 der han ble nummer seks på 400 meter hekk med tiden 48,52.

## Referanser


## Eksterne lenker
*
Gullik Gulliksen (selskap)

**Gullik Gulliksen AS Landskapsarkitekter MNLA** var et norsk landskapsarkitektfirma. Det ble etablert i 1983 av landskapsarkitekt Gullik Gulliksen. Fra 1. april  2022 ble firmaet fusjonert med Lark Landskap AS

## Historikk
I juli 2016 hadde firmaet kontor i Oslo og Sandefjord.

Opp gjennom årene samarbeidet Gullik Gulliksen AS med store nasjonale og internasjonale arkitektfirmaer som Bjarke Ingels Group, Renzo Piano og Niels Torp AS.

## Konkurranser
Firmaet deltok som undeleverandør i en rekke internasjonale og nasjonale konkurranser, hvorav flere ble belønnet med 1.&nbsp;plass:
* Akershusstranda, Oslo, 1.&nbsp;plass i åpen arkitektkonkurranse i samarbeid med Lund Hagem Arkitekter AS. Prosjektet omfattet ny havnepromenade, rekreasjonsområder, badeanlegg og cruisebåthavn.
* H.M. Kongens landsted, Mågerø, 1.&nbsp;plass i arkitektkonkurranse om nytt landsted for kongen og dronningen, i samarbeid med Lund Hagem Arkitekter
* Rikspolitiske Senter, Eidsvoll, 1. premie i prekvalifisert konkurranse om utforming av nytt Rikspolitisk senter på Eidsvoll
* Kaldnes, Tønsberg, 1. premie i lukket konkurranse om utviklingen av en ny bydel på det tidligere Kaldnes Verft, i Tønsberg
* Norske Skog, Oxenøen, 1. premie i invitert konkurranse om nytt konsernsenter for Norske Skog på Oxenøen
* E18 gjennom Vestfold,  1. premie i konkurranse om utforming av kryssområde, broer, tunneler, støyskjermer og rasteplass ved Bommestad i Larvik kommune
* Kammerherreløkka, Porsgrunn 1.&nbsp;plass i prekvalifisert prosjektkonkurranse om byutvikling på Kammerherreløkka i Porsgrunn med boliger, næring og torg
* Scenerommet, Jåttåvågen, 1.&nbsp;plass i innbudt konkurranse om utforming av sentral adkomstplass og park ved Viking Stadion i ny bydel Jåttåvågen mellom Stavanger og Sandnes

## Priser og nominasjoner

Gullik Gulliksen AS var underleverandør i flere prosjekter som ble nominert til og også vant en rekke priser, blant annet:
* Arkitektur skaper verdi 2020: Hederlig omtale for prosjektet «Dælenenggata 36»
* Arkitekturprisen 2019: Finalist med prosjektet «Valle Wood»
* WAN Award 2018 for prosjektet «FRIIS & MOLTKEs demensplejecenter».
* Regjeringskvartalet 2019, prosjektet «Lysning»: delt 1. plass i Plan- og Designkonkurransen om nytt regjeringskvartal i Oslo
* Arkitekturprisen 2015 for prosjektet «Dælenenggata 36» tildelt Element Arkitekter AS
* Urban Land Institute Global Awards for Excellence 2014 for prosjektet «Tjuvholmen» tildelt Selvaag Gruppen og Aspelin Ramm
* Oslo bys Arkitekturpris 2012 for prosjektet «Parkveien 5-B-C»
* Oslo bys Arkitekturpris 2011 for prosjektet «Institutt for informatikk»
* Oslo bys Arkitekturpris 2005: Hederlig omtale for Marienlyst Park
* Statens byggeskikkpris 2000 for nybygget Ullensvang forskingssenter for Planteforsk, tildelt Lund Hagem Arkitekter AS

## Referanser


## Eksterne lenker
* Gullik Gulliksen AS – Offisielt nettsted
Paul Hartmann

**Paul Ernst Wilhelm Hartmann** (født 12. oktober 1878 i Kongsberg, død 5. desember 1974 i Oslo) var en norsk jurist og embetsmann, mest kjent som finansminister i Johan Nygaardsvolds regjering under andre verdenskrig og som borgermester (finansrådmann) i Oslo i perioden 1928 til 1948.

Hartmann vokste opp i Kongsberg og tok examen artium i Kristiania i 1896, før han startet med jusstudier og ble cand. jur. i 1901. Etter noen år som sakfører ble han sekretær i Kirkedepartementet i perioden 1906 til 1909. Han arbeidet deretter i flere ulike kommunale stillinger til han ble utnevnt til rådmann for lønns– og personalsaker i 1923. I 1925 ble Hartmann utnevnt til første sysselmann på Svalbard, men han takket nei da han ikke fikk innvilget permisjon fra sin rådmannsstilling. Mellom 1926 til 1928 var Hartmann økonomidirektør for Vinmonopolet, før han på høsten sistnevnte år ble utnevnt til borgermester (finansrådmann) i Oslo. Denne stillingen holdt han helt til sommeren 1941 da han meldte avskjed på grunn av samarbeidsproblemer med NS.

Paul Hartmann ankom London i begynnelsen av september 1941 som representant for motstandsbevegelsen *[[Kretsen]]*, og samarbeidet med eksilregjeringen i forholdet mellom ute og hjemme. 19. september 1941 ble han utnevnt til konsultativ statsråd, og 28. november samme år ble han utnevnt til finansminister i Johan Nygaardsvolds regjering. Som minister utmerket han seg som bidragsyter for å sikre økonomisk og finansiell trygghet ved avviklingen av okkupasjonsstyret. Hartmann var en av de første i eksilregjeringen som ankom Norge i maidagene 1945, som én av fem i Regjeringsdelegasjonen. I slutten av juni 1945 gikk han av sammen med resten av Nygaardsvolds regjering. Umiddelbart etter dette fortsatte han i stillingen som finansrådmann i Oslo kommune frem til han gikk av med pensjon i 1948.

I perioden 1945 til 1953 var han styreformann i Vinmonopolet, og i 1948 var han medlem av granskningskommisjonen om Nasjonalhjelpen. I 1948 ble han også utnevnt til kommandør av St. Olavs Orden, og senere til kommandør av Dannebrogordenen, Nordstjerneordenen, St. Hallvard-medaljen og Æreslegionen. I 1955 utga han sine memoarer fra krigstiden kalt *Bak fronten*. Paul Hartmann døde den 5. desember 1974 i Oslo.

## Bibliografi
* 

## Referanser


## Litteratur
* 

## Eksterne lenker
* 
* 
*
Nelson Prudêncio

**Nelson Prudêncio** (født 4. april 1944 i Lins i delstaten São Paulo, død 23. november 2012) var en brasiliansk tresteghopper.

I femte omgang i trestegfinalen under OL 1968 i Mexico by hoppet han 17,27 m, et resultat som var ny verdensrekord. I sjette og siste omgang hoppet imidlertid Viktor Sanejev 12&nbsp;cm lenger og vant. I München 1972 tok Prudêncio bronse med 17,05 m.

Prudêncio tok også to medaljer i de panamerikanske lekene, gull i 1967 i Winnipeg og sølv i 1971 i Cali.

## Referanser




## Eksterne lenker
* 
* Morre o medalhista olímpico Nelson Prudêncio på oglobo.globo.com
* Morreu em São Carlos o medalhista olímpico Nelson Prudêncio  på www.saocarlosagora.com.br
Reiko Tosa

**Reiko Tosa** (japansk: 土佐礼子, født 11. juni 1976) er en japansk friidrettsutøver (maratonløper).

Tosa slo gjennom i VM 2001 der hun tok sølv. Under OL 2004 havnet hun utenfor seierspallen og ble nummer fem. Under VM 2007 i Osaka ble Tosa den som forsvarte hjemlandets farger da hun tok den eneste japanske medaljen, en bronsemedalje i maratonløpet. Tosa har også vunnet Tokyo maraton og blitt nummer tre i Boston maraton. Hennes personlige rekord i maraton er fra London maraton 2002 da hun løp på 2:22.46.

## Referanser


## Eksterne lenker
*
Mercedes-Benz W210

**Mercedes-Benz W210** er en bilmodell fra Mercedes-Benz produsert fra 1995 til 2002. W210 var en etterfølger av Mercedes-Benz W124 og ble selv etterfulgt av Mercedes-Benz W211. En facelift ble introdusert mot slutten av 1999, hvor hele 1800 detaljer ble endret og forbedret. Nye baklykter, støtfangere, en front som var senket 2 cm og blinklys integrert i sidespeilene er av de mest synlige endringene. Multifunksjonrattet er det mest synlige i interiøret. Automatkassen fikk det Mercedes kaller tipshift-funksjon, hvor man kan gire opp eller ned ved enten å dytte girspaken til høyre eller venstre. Bildet viser her en amerikansk facelift-utgave, som skiller seg ut ved å ha en orange refleks på forskjermen, som forsåvidt samtlige amerikanske utgaver har.

Mercedes-Benz W210 E50 AMG (1995-1999) var en AMG utgave som ble levert med en 5.0L V8 32v M119 motor. Dette var en AMG utgave, med sportsligere understell, interiør og utseende. Motor, drivverk, understell, eksteriør og interiør var optimalisert av tyske-AMG i Affalterbach.

Mercedes-Benz W210 E55 AMG (1999-2002) var etterfølger av E50 AMG, men med den nye M113.980 motoren fra AMG. Dette er en 5.4L V8 24v motor, med 354HK og 530NM. De fleste E55 AMG ble levert i facelift versjonen av W210.
Talsperson

En **talsperson** (også en **talsmann** eller ei **talskvinne**) er en person som snakker på vegne av andre. Talspersonen er valgt, eller utpekt, av en gruppe mennesker til å tale for denne gruppens interesser i en offisiell sammenheng.

## Referanser
Akka bakka bonka rakka

**Akka bakka bonka rakka** er ei regle som blir brukt til å «elle», det vil si velge ut eller peke ut en deltaker i en barnelek, for eksempel hvem som skal «stå» når man begynner en lek av type gjemsel eller sisten.

Den er med blant «drellinger», «ellinger» og «tællinger» i Nora Kobberstads *Norsk Lekebok* fra 1901.

Regla kan gå i ulike variasjoner. Fra Elverum er den tidlig på 1920-tallet gjengitt slik av Sigurd Nergaard:
:*Akka bakka,*
:*banka ranka,*
:*etla metla, sang dang,*
:*fil i fang, isa, bisa, topp!*

I 1936 var den med i en samling barnerim utgitt av Rikka Deinboll:
:*Akka bakka bonka rakka*
:*etla metla sjong dong*
:*fili fong
:*issa bissa topp*

[[Finn Myrvang]] gjengir den i 1964 slik i en versjon fra [[Andøya]]:
:*Akka bakka bonka rakka, issa bissa topp.
:*Sjong dong filifong, stékk om stein - stå!

En senere versjon, presentert av Bokklubbens barn, går på denne måten:
:*Akka bakka* 
:*bonka rakka,*
:*etla metla*
:*sjong dong,*
:*filifjong*
:*issa bissa topp''

## Referanser
Resident Evil Code: Veronica

***Resident Evil Code: Veronica*** (utgitt i Japan som Biohazard Code: Veronica) er det fjerde spillet i Capcoms Resident Evil-overlevelsesskrekkserien.  Spillet ble opprinnelig publisert på Sega Dreamcast i 2000, og på PlayStation 2 i 2001.

Spillet er kjent for å være den første Resident Evil-tittel som ble lansert på en ikke-Sony-plattform, i motsetning til de tre første spillene som opprinnelig var PlayStation-spill - og som deretter ble oversatt til andre plattformer. Det var det første spillet i serien laget for en sjettegenerasjonskonsoll.

## Handling
I likhet med tidligere Resident Evil-spill, handler også dette spillet om zombier og monster å slåss mot. I den første halvdelen får spilleren kontroll over karakteren Claire Redfield. I den andre halvparten av spillet blir brukt sammen med broren Claire`s Chris. Grunnleggende handlinger inkluderer blant annet løping, angrep, samt skyve og klatre på forskjellige objekter. En rekke elementer som spilleren samler på kan også brukes til å finne ledetråder for å løse gåter.

I desember 1998, tre måneder etter at han stakk av fra Raccoon City (sett i Resident Evil 2) før området ble ødelagt (sett i Resident Evil 3: Nemesis) raider Claire Redfield et Umbrella Corporation-anlegg i Paris på jakt etter sin bror, Chris Redfield. Men Claire blir oppdaget av Umbrella`s sikkerhetsstyrker og tatt til fange. Claire blir deretter fengslet på Rockfort Island, et fengsel som blir eid av selskapet. Claire og en annen innsatt ønsker, men står overfor øyas sjef Alfred Ashford som de tror er mentalt eller psykisk ustabil. Til slutt klarer de å finne et sjøfly og bruke flyet til å stikke av, men Alfred følger etter dem og leder dem mot en annen Umbrella-anstalt som ligger på Antarktis. I mellomtiden ankommer hennes bror Chris Redfield til Rockfort Island på leting etter Claire.

## Referanser


## Eksterne lenker
*
Anastasia Kelesidou

**Anastasia Kelesidou** (gresk: Αναστασία Κελεσίδου, født 28. november 1972 i Hamburg) er en gresk tidligere diskoskaster som konkurrerte på 1990- og 2000-tallet.

Hennes første internasjonale mesterskap var VM 1995 i Göteborg der hun ble nummer 11. I EM 1998 ble hun nummer 7, og året etter i VM 1999 kom hennes første mesterskapsmedalje da hun tok sølvmedaljen bak tyske tyske Franka Dietzsch.

Ved OL 2000 i Sydney ble det igjen sølv, denne gangen bak belarusiske Ellina Zvereva.

I VM 2001 vant Zvereva gull, og Kelesidou tok bronse, også slått av rumenske Nicoleta Grasu.

Videre ble det bronse under EM 2002 og nok en sølvmedalje i VM 2003.

Kelesidous siste mesterskap var OL på hjemmebane i 2004, her fikk hun igjen sølv. Denne gangen var det russiske Natalja Sadova som vant.

## Referanser


## Eksterne lenker
*
Gunnar Hellesen

**Gunnar Fredrik Hellesen** (1913–2005) var en norsk politiker (H) fra Haugesund. Han hadde sitt yrkesliv i bank- og forsikringsvesenet og var stortingsrepresentant for Rogaland fra 1961 til 1969, forsvarsminister i Per Bortens regjering fra 1970 til 1971 og fylkesmann i Rogaland fra 1968 til 1973.

## Liv og virke
Han vokste opp i Haugesund som sønn av kaptein Gunnar Elias Hellesen fra Florø og husmor Gina Johannessen fra Sveio. Faren omkom i et forlis ved Hebridene i 1915. Etter handelsskolen hadde Hellesen sitt yrkesliv i bank- og forsikringsvesenet. Han begynte som kontorist i forsikringsbransjen i 1929. Mellom 1936 og 1969 var han reiseinspektør, akkvisisjonssjef og soussjef i Haugesund Sjøforsikringsselskap (som i 1986 ble fusjonert inn i Storebrand).

Før okkupasjonen var han formann i Haugesund idrettslag og Haugesund Unge Høyre. Hellesen ble arrestert for motstandsarbeid i august 1940 og dømt til døden, men ble benådet og satt fengslet i Hamburg frem til 1945. Hellesen sa senere at «krigsårene lærte oss å være uenige på en ordentlig måte». Han utgav i 1986 boken *Benådet* om sine opplevelser.

Etter frigjøringen ble han medlem av Unge Høyres sentralstyre og innvalgt i Haugesund bystyre. Han var Haugesunds ordfører i 1955, 1958 og 1959. Fra 1958 til 1962 var han medlem av Høyres landsstyre.

Hellesen var innvalgt på Stortinget fra Rogaland fra 1961 til 1969 og satt i Stortingets finans- og tollkomité, de siste fire årene som formann. I 1968 ble han utnevnt til fylkesmann i Rogaland, og tiltrådte da stortingsperioden utløp året etter. Han fratrådte som fylkesmann i 1973 og ble banksjef i Den norske Creditbank i Haugesund, en stilling han satt i frem til han ble pensjonist i 1980. Som fylkesmann hadde han dessuten et avbrudd som forsvarsminister i Per Bortens regjering fra 1970 til 1971. På 1970-tallet var han sentral i utformingen av den statlige oljepolitikken, blant annet som styreformann i Oljedirektoratet.

Han døde i 2005, 92 år gammel, og ble begravet fra kapellet på Vår Frelsers gravlund i Haugesund.

Gunnar Hellesen ble utnevnt til kommandør av St. Olavs Orden i 1979.

## Referanser


## Eksterne lenker
*
John Regis

**John Lyndon Regis** (født 13. oktober 1966 i Lewisham i London) er en britisk tidligere friidrettsutøver (sprinter). Han konkurrerte hovedsakelig på 200 meter og var den første brite til å underskride 20&nbsp;sekunder på distansen. 31. juli 1994 løp han 200 meter på 19.87, som fortsatt er britisk rekord. Hans fremste meritter er kanskje sølvmedaljen på 200 meter fra VM 1993 i Stuttgart, fulgt av bronsemedaljen på samme distanse i VM 1987 i Roma og gullmedaljen fra 4 &times; 400 meter under VM 1991 i Tokyo.

Han er utnevnt til medlem av Order of the British Empire.

## Personlige rekorder
* 100 meter – 10.15  (Budapest, Ungarn 29. mai, 1993)
* 200 meter – 19.87 (Sestriere, Italia 31. juli 1994)
* 400 meter – 45.48  (Walnut USA 17. april 1993)

## Referanser


## Eksterne lenker
*
Hatem Ghoula

**Hatem Ghoula** (arabisk **حاتم غولا**, født 7. juni 1973 i Paris, Frankrike) er en tunisisk friidrettsutøver (kappgjenger).

Ghoula er en av Afrikas beste kappgjengere, han har blitt afrikansk mester på 20&nbsp;km fire ganger. Hans største meritt er VM-bronsen på 20&nbsp;km fra VM i Osaka 2007.

## Referanser


## Eksterne lenker
*
En sjømann går i land

***En sjømann går i land*** (utgitt på Gyldendal forlag i 1931) var Aksel Sandemoses første roman på norsk etter at han og familien hadde emigrert til Norge senhøsten i 1929. Den beskriver Espen Arnakke fra Nykøbing Mors, Sandemoses hjemsted.  Arnakke får hyre på en skonnert til Newfoundland der han går i land.  På land havner Arnakke i diverse trøbbel med samfunnet og seg selv, blant annet på tettstedet Misery Harbour. Dette står på i seks år og Sandemose utgir i 1933 en fortsettelse i *[[En flyktning krysser sitt spor]]*.

På 90-tallet forberedte Sigve Endresen og Kenny Sanders et film-manuskript basert på Espen Haavardsholms bok *Mannen fra Jante*. Denne filmen om Arnakke ble til Nils Gaups film *[[Misery Harbour]]* i 1999.

## Referanser
Shane Gould

**Shane Elizabeth Gould** (født 1956) er en australsk tidligere svømmer som under Sommer-OL 1972, i München vant tre gullmedaljer på 200&nbsp;m og 400&nbsp;m frisvømming, og 200&nbsp;m individuell medley. Gould ble i 1981 medlem av Order of the British Empire. I 2018 ble hun utnevnt til medlem av Order of Australia.

## Referanser


## Eksterne lenker
* 
* 
*
RTL Group

**RTL Group** er et europeisk media- og underholdningsnettverk som eier eller deleier 56 tv-kanaler og 31 radiokanaler. RTL Group er basert i Luxembourg og driver i Tyskland, Frankrike, Belgia, Nederland, Luxembourg, Spania, Ungarn og Kroatia – samt en rekke produksjonsselskaper verden over. Det tyske mediakonsernet Bertelsmann er hovedeier av gruppen. Bokstavene *RTL* er opprinnelig en forkortelse for Radio Television Lëtzebuerg (luxembourgsk), Radio Télévision Luxembourg (fransk) eller Radio Television Luxemburg (tysk). En engelsk oversettelse var *Radio and Television of Luxembourg*.

## Bakgrunn

### Compagnie Luxembourgeoise de Télédiffusion
Selskapet har røtter tilbake til 1924, da Radio Luxembourg første gang gikk på luften. Compagnie Luxembourgeoise de Radiodiffusion (CLR) ble grunnlagt i 1931, og to år senere ble Radio Luxembourg en foregangskringkaster som sendte på flere språk til hele Europa. 

CLR var en av grunnleggerne av Den europeiske kringkastingsunion (EBU), og RTL Group er fremdeles medlem av EBU – offisielt med et tidligere navn: *CLT-UFA*.

I 1954 endret CLR navn til *Compagnie Luxembourgeoise de Télédiffusion* (CLT) og startet med tv-sendinger gjennom kanalen Télé-Luxembourg. RTL fikk stor suksess, siden Luxembourg tillot kommersielle radio- og tv-kanaler lenge før andre europeiske land. Inntektene ga RTL økonomisk handlerom til å ekspandere sendinger til flere språk, og til flere land. Blant annet begynte mange britiske radioprogramledere i Radio Luxembourg før de gikk videre til BBC Radio eller kommersielle radiokanaler i Storbritannia.

### Fusjoner og nye selskap
Med fremveksten av kommersielle radiokanaler i Europa utover 1990-årene, tapte Radio Luxembourg terreng og sluttet med regulære sendinger 30. desember 1992. Forkortelsen *RTL* ble i 1960- og 1970-årene brukt parallelt med CLT og Télé-Luxembourg.

I 1997 fusjonerte CLT med det Hamburg-baserte UFA Film- und Fernseh-GmbH, et underselskap til media-konglomeratet Bertelsmann. Det nye selskapet fikk navnet CLT-UFA. I 2000 fusjonerte CLT-UFA med det britiske produksjonsselskapet Pearson TV, og det nye selskapet fikk navnet RTL Group. Hovedaksjonær i det nye selskapet har siden opprettelsen i 2000 vært Bertelsmann. 

RTL Group er involvert i 56 tv-kanaler og 31 radiokanaler over hele Europa. Gruppen står også bak en rekke store tv-programmer, alt fra konkurranseshow og såpeoperaer – til talentshow som *[[Idol (TV-program)|Idol]]* og *[[X Factor]]*.

## Referanser


## Eksterne lenker
Reidar Otto

**Reidar Otto** (1890–1959) var en norsk teatersjef.

Han studerte teater og sang ved skoler i Dresden, Roma og Stockholm.
Vel tilbake ledet han Studentersamfundets Theater i 1916.
Han ble meddirektør ved Centralteatret i 1919 sammen med sin far Harald Otto (1865–1928)
som overtok det i 1902.   Reidar Otto ledet det 1928-48 og overlot roret til sønnen Harald Ottho.  
Familiens lederskap endte i 1959 det året Reidar Otto døde.
Otto var etter den andre verdenskrig formann i Norsk Teaterlederforening.
Han ledet også Privatteaterlederforeningen og var
styremedlem i Christiania teaterhistorisk museum.

## Premier
* St. Olavs Orden ridder i første klasse 1952
* finsk orden
* ungarsk orden
* franske *L'etoile noire* i 1959 for å ha oppført over femti franske skuespill

## Referanser
Moses Tanui

**Moses Tanui** (født 20. august 1965 i Kenya) er en kenyansk tidligere friidrettsutøver (langdistanseløper) som ble verdensmester på 10 000 meter i VM i friidrett 1991 i Tokyo.

I VM i friidrett 1993 i Stuttgart mistet han den ene skoen en runde før mål etter et sammenstøt med vinneren Haile Gebrselassie, og fullførte som andremann.

I 1996 og 1998 vant han Boston Marathon. Tanui var den første i verden til å løpe halvmaraton under 60 minutter, da han 3. april 1993 løp på 59.47 i Milano, en tid som stod i fem år inntil landsmannen Paul Tergat slo rekorden.

## Referanser


## Eksterne lenker
*
Naide Gomes

**Enezaide do Rosário «Naide» da Vera Cruz Gomes** (født 20. november 1979 i São Tomé og Príncipe) er en portugisisk friidrettsutøver som konkurrerer i mangekamp og lengdehopp. 

Gomes begynte å konkurrere for São Tomé og Príncipe, som hun representerte i OL 2000, der hun også var fanebærer under åpningsseremonien. I 2001 byttet hun statsborgerskap og begynte å konkurrere for Portugal. 

2002 ble Gomes nummer to i femkamp i innendørs-EM i Wien. To år senere ble det en ny sølvmedalje i innendørs-VM i Budapest. I 2005 valgte Gomes å stille opp i lengde i innendørs-EM i Madrid, og der vant hun sin første internasjonale tittel. Hun har fortsatt med å satse på lengde, og tok sølv i utendørs-EM 2006 i Göteborg. 

I 2007 tok Gomes gull i innendørs-EM i Birmingham. Dette året hoppet hun også over 7 meter for første gang (7,01 i et stevne i Madrid). Senere samme år deltok hun i VM i Osaka, der hun ble nummer fire i lengdefinalen.

I 2008 ble hun verdensmester innendørs etter et hopp på 7,00. Utendørs deltok hun i OL 2008, men hun ble overraskende slått ut i kvalifiseringen.

## Personlige rekorder
* Lengdehopp – 7,12 (utendørs)
* Femkamp – 4759 poeng
* Sjukamp – 6230 poeng

## Referanser


## Eksterne lenker
*
Debbie Meyer

**Deborah Elizabeth Meyer** (født 1952) er en amerikansk tidligere svømmer som under Sommer-OL 1968, i Mexico by vant tre gullmedaljer på 200&nbsp;m, 400&nbsp;m og 800&nbsp;m frisvømming. Hun var den første svømmeren som vant tre individuelle gull i ett OL.

## Referanser


## Eksterne lenker
*
Anita Włodarczyk

**Anita Włodarczyk** (født 1985) er en polsk friidrettsutøver som konkurrerer i sleggekast. Hun har verdensrekorden på 81,08 meter, satt 1. august 2015.

## Idrettskarriere
Włodarczyks første internasjonale mesterskapsfinale var i OL 2008 der hun ble nummer seks med et kast på 71,56. Samme år ble hun nummer tre i IAAF World Athletics Final i Stuttgart med et kast på 70,97. I VM 2009 i Berlin sikret hun seg gullmedaljen ved å sette verdensrekord med 77,96. Resultatet kom i den andre omgangen. Da hun forstod hvor langt det var, løp hun jublende mot publikum. I gledesrusen forstuet hun foten og ble nødt til å stå over de resterende omgangene.

Ved et stevne i Wladyslawowo 1. august 2015 satte hun ny verdensrekord, med 81,08 meter, og ble dermed den første kvinnen i verden som kastet over 80 meter. Hun hadde selv den gamle verdensrekorden på 79,83 meter, satt i juni 2015.

Under de sommerolympiske lekene i 2016 i Rio de Janeiro satte hun 15. august 2016 ny verdensrekord med 82,29 meter.

## Referanser


## Eksterne lenker
*
Mary Wayte

**Mary Alice Wayte** (født 1965) er en amerikansk tidligere svømmer som under sommer-OL 1984, i Los Angeles vant gullmedalje på 200&nbsp;m frisvømming. USA vant også gullmedalje på 4&times;100&nbsp;m frisvømming stafett, men Wayte svømte kun de innledende heatene. Under sommer-OL 1988, i Seoul, var hun med på å vinne sølvmedalje på 4&times;100&nbsp;m medley og bronsemedalje på 4&times;100&nbsp;m frisvømming stafett. Hun har i tillegg en gullmedalje og en sølvmedalje fra Panamerikanske leker i 1983, i Caracas, samt en gullmedalje på 4&times;200&nbsp;m frisvømming fra Stillehavslekene i 1985, Tokyo.

## OL-medaljer
*  1984  Los Angeles -  **Gull** i svømming, 200 m fri damer  USA
*  1984  Los Angeles -  **Gull** i svømming, 4 x 100 m fri damer  USA
*  1988  Seoul -  Sølv i svømming, 4 x 100 m medley damer  USA
*  1988  Seoul -  Bronse i svømming, 4 x 100 m fri damer  USA

## Referanser


## Eksterne lenker
*
Irina Kalentjeva

**Irina Nikolajevna Kalentjeva** (russisk Ирина Николаевна Калентьева, født 10. november 1977 i Batyrevskij distrikt, Tsjuvasjia) er en profesjonell terrengsyklist fra Russland. Hun vant VM i mountainbike og biketrial i 2007 og 2009.

## Meritter
* 1.-plass nasjonalt mesterskap i rundbane olympisk format 2008 i Russland. 
* 1.-plass nasjonalt mesterskap i rundbane olympisk format 2007 i Russland. 
* 1.-plass nasjonalt mesterskap i rundbane olympisk format 2006 i Russland. 
* 1.-plass nasjonalt mesterskap i rundbane olympisk format 2005 i Russland.

## Referanser


## Eksterne lenker
* 
* Irina Kalentievas nettsted
Richard Chelimo

**Richard Chelimo** (født 24. februar 1972, død 15. august 2001) var en kenyansk friidrettsutøver (langdistanseløper) som hovedsakelig konkurrerte på 10 000 meter.

Chelimos gjennombrudd kom i 1990 da han fikk andreplass i junior-VM i terrengløp. Samme år tok han gullmedalje på 10 000 meter i junior-VM. Under VM 1991 i Tokyo vant Chelimo sølvmedalje på samme distanse, syv tiendedeler bak landsmannen Moses Tanui.

## Fra gull- til sølvmedalje
Under OL 1992 i Barcelona tok han sølvmedalje bak Khalid Skah, etter først å ha fått tilkjent seieren. Da Chelimo og Shah som ledet løpet tok igjen marokkaneren Hammou Boutayeb med en runde, hindret Boutayeb kenyaneren, og Skah løp inn til seier. Etter løpet ble Skah beskyldt for å ha tjent på denne hindringen, og ble diskvalifisert. Det marokkanske friidrettsforbundet protesterte, og avgjørelsen ble omgjort. Det spanske publikumet gav høylytt uttrykk for hva de mente om hendelsen, da Skah ble møtt av en øredøvende pipekonsert ved premieutdelingen.

## Verdensrekord
5. juli 1993 i Stockholm satte Chelimo verdensrekord på 10 000 meter med tiden 27.07,91. En rekord som ble forbedret kun fem dager senere, da landsmannen Yobes Ondieki løp på 26.58,39 under Bislett Games.

## Dødsfall
I 2001 døde Chelimo av kreft.

## Personlige rekorder

* 5 000 meter – 13.05,14
* 10 000 meter – 27.07,91

## Referanser


## Eksterne lenker
*
Heike Friedrich

**Heike Friedrich** (født 1970 i Karl-Marx-Stadt, Sachsen) er en tidligere svømmer fra Øst-Tyskland, som under sommer-OL 1988, i Seoul, vant gullmedalje på 200&nbsp;m frisvømming og sølvmedalje på 400&nbsp;m frisvømming. Under langbane-VM 1986, i Madrid, vant hun fire gullmedaljer, hvorav to var individuelle og to på stafett. Hun har også ni gullmedaljer fra langbane-EM.

## OL-medaljer
*  1988  Seoul - **Gull** i svømming, 200 meter fri damer  Øst-Tyskland
*  1988  Seoul - Sølv i svømming, 400 meter fri damer  Øst-Tyskland

## Referanser


## Eksterne lenker
*
Gyrid Listuen

**Gyrid Elisabeth Listuen** (født 1961) er en norsk journalist, programingeniør og programskaper som var ansatt i NRK i nærmere 20 år. Her lagde hun en rekke dokumentarer som ble sendt i Radiodokumentaren på NRK P2.

Listuen er utdannet gestaltterapeut ved Norsk Gestaltinstitutt Høyskole, journalist ved Norsk Journalisthøgskole og programingeniør ved NRK. Hun har også studert spansk ved Universitetet i Oslo og NLP coaching ved Phil Parker Training Institute i London.

Hun arbeidet som programingeniør i NRK fra 1986 til 1990 og journalist fra 1993 til 2008. Hun har siden 2018 drevet egen virksomhet innen Gestaltterapi. 

## Priser
* Prix Europa i klassen ’Beste Europeiske Radiodokumentar’ i 1997 for ”En surrebukk på stjernehimmelen, et portrett av Sten Erik Holstad som har Downs syndrom”
* SKUP Diplom 1998 for ”Fleskebiller og Fyrverkeri, en radiodokumentar om å bo i kommunal gård øst i Oslo”.

## Referanser
Susie O’Neill

**Susan «Susie» O'Neill** (født 1973) er en australsk tidligere svømmer som under sommer-OL 1996, i Atlanta, vant gullmedalje på 200&nbsp;m butterfly, og under sommer-OL 2000, i Sydney, vant gullmedalje på frisvømming. Hun har også fire sølvmedaljer og to bronsemedaljer fra OL. I tillegg har hun tre gullmedaljer, fem sølvmedaljer og fem bronsemedaljer fra VM, syv gullmedaljer, fem sølvmedaljer og en bronsemedalje fra Stillehavslekene, samt ti gullmedaljer og fem sølvmedaljer fra Samveldelekene.

I 2018 ble hun utnevnt til medlem av Order of Australia.

## Referanser


## Eksterne lenker
* 
*
Alison Sydor

**Alison Sydor** (født 9. september 1966 i Edmonton, Alberta) er en kanadisk terrengsyklist. Hun tok sølvmedalje i terrengsykling ved sommer-OL 1996 og har vunnet 3 verdensmesterskap gullmedalje (1994 i Vail; 1995 i Kirchzarten, Tyskland; 1996 i Cairns, Australia; og 2002 baneløp i Kaprun, Austria.)

Sydor har også vunnet fem sølvmedaljer (1992, 1999, 2000, 2001 og 2003) og tre bronse (1998, 1999 (baneløp), 2004) under VM i mountainbike og biketrial, og en bronse under VM i landeveissykling (1991).  I tillegg har Sydor vunnet 17 World Cup (cross-country) ritt, og i 13 etterfølgende år (1992–2004) aldri vært dårligere enn top-5 i VM.

I 1995 og 1996 ble Sydor tildelt Velma Springstead Trophy som Canadas topp kvinnelige sportsutøver.

Sydor ble innlemmet i the Mountain Bike Hall of Fame i 2007 og British Columbia Sports Hall of Fame Class for 2008.

## Eksterne lenker
*
Camelia Potec

**Camelia Alina Potec** (født 19. februar 1982 i Brăila) er en rumensk tidligere svømmer som under Sommer-OL 2004 i Athen, vant gullmedalje på 200&nbsp;m frisvømming. Hun har også en sølvmedalje og to bronsemedaljer fra VM, fire gullmedaljer, fire sølvmedaljer og ni bronsemedaljer fra EM, samt tre gullmedaljer og en bronsemedalje fra sommer-Universiaden.

## OL-medaljer
*  2004  Athen - **Gull** i svømming, 200 meter fri damer  Romania

## Annet
I 2013 ble hun valgt til leder av Romanias Svømme- og moderne femkampforbund, som den yngste noensinne.

## Referanser


## Eksterne lenker
* 
*